Toiseen käsittelyyn esitellään päiväjärjestyksen 3. asia. Nyt voidaan hyväksyä tai hylätä lakiehdotus, jonka sisällöstä päätettiin ensimmäisessä käsittelyssä. Keskustelu asiasta päättyi 28.3.2017 pidetyssä täysistunnossa. Keskustelussa on Riitta Myller Silvia Modigin kannattamana ehdottanut, että lakiehdotus hylätään.
Toiseen käsittelyyn esitellään päiväjärjestyksen 4. asia. Keskustelu asiasta päättyi 28.3.2017 pidetyssä täysistunnossa. Keskustelussa on Merja Mäkisalo-Ropponen Jari Myllykosken kannattamana ehdottanut, että eduskunta hyväksyy mietintöön sisältyvien viiden lausumaehdotuksen sijasta vastalauseeseen sisältyvät viisi lausumaehdotusta.
Lopuksi on päätettävä lausumaehdotuksista. Mietintöön sisältyvät lausumaehdotukset ja Merja Mäkisalo-Ropposen lausumaehdotukset ovat vastakkaisia, joten Merja Mäkisalo-Ropposen lausumaehdotuksista äänestetään mietintöön sisältyviä lausumaehdotuksia vastaan.